דאלית אל-כרמל

דַאלְיַת אֶל-כַּרְמֶל (בערבית: دالية الكرمل, בתעתיק מדויק: דאלית אלכרמל), הנודעת גם בשם המקוצר דאליה (دالية), היא מועצה מקומית דרוזית במחוז חיפה בישראל. כ-97% מתושבי דאלית אל-כרמל (נכון לסוף 2021) הם דרוזים, וכ-3% הם ערבים-מוסלמים. דאלית אל כרמל היא היישוב עם ריכוז האוכלוסייה הדרוזית הגדול ביותר בישראל. שטח השיפוט שלה הוא 10,201 דונם. שוכנת על הכרמל וגובלת בפארק הכרמל. היסטוריה היישוב נקרא על שם הכרמים המקיפים אותו (מערבית دالية "דאליה" משמעותה גפן), ויש אומרים שמקור השם הוא דלת הכרמל, קרי עורף הכרמל, כפי שנכתב בשיר השירים "דלת ראשך...", כלומר, החלק האחורי של הראש, ראש הכרמל. הקמת הכפרים הדרוזיים ששכנו במקום החלה עוד בתקופת שלטונו של האמיר הלבנוני פח'ר א-דין השני במחצית הראשונה של המאה ה-17. על פי סקר הכפרים משנת 1945 נאמדה אוכלוסיית הכפר ב-2,060 תושבים, ושטחי אדמותיו השתרעו על פני 31,730 דונמים (מתוכם 1,736 בבעלות יהודים ו-10,253 שטחים ציבוריים). בשנת 1951 נבחרו שני המוכתארים של הכפר קופטאן חלבי וקאסם רפעאת חלבי לראשות המועצה ברוטציה לראש המועצה. כשהם חולקים את הקדנציה הראשונה ביניהם. קופטאן כיהן בתפקיד עד מותו ב־1970. בשנת 2003, במסגרת תוכנית משרד הפנים לאיחוד רשויות מקומיות ברחבי ישראל, אוחדה המועצה המקומית של דליית אל-כרמל עם זו של עספיא, ויחד הן נקראו באותה עת עיר הכרמל. האיחוד קם חרף התנגדותם של רבים מהתושבים. בנובמבר 2008 אישרה הכנסת חוק המבטל את האיחוד, ומשיב את המצב לקדמותו החל מ-1 בדצמבר 2008. העירייה המאוחדת שנוהלה תחת ועדה קרואה בראשות גבי אופיר פורקה – ובחירות חדשות למועצה העצמאית התקיימו ב-18 באוגוסט 2009. לאחר הבחירות המקומיות ב-2009 נבחר לראש המועצה (העצמאית והנפרדת) כרמל נסר א-דין. עקב מצבה הכלכלי הרעוע נמצאה דלית אל כרמל בשנת 2010 בהסדר הבראה. ראשי המועצה אוכלוסייה לפי נתוני הלשכה המרכזית לסטטיסטיקה (הלמ"ס) נכון לסוף מאי 2026 (אומדן), מתגוררים בדאלית אל-כרמל 18,537 תושבים, מתוכם 18,435 תושבי ישראל (מקום 124 בדירוג רשויות מקומיות בישראל). שינוי בגודל האוכלוסייה ‎+1.1% בשנה‏. אחוז הזכאים לתעודת בגרות מבין תלמידי כיתות י"ב בשנת ה'תשפ"ד (2023-‏2024) היה 85.0%. השכר החודשי הממוצע של שכיר במשך שנת 2023 היה 10,563 ש"ח (ממוצע ארצי: 12,593 ש"ח). דתות נכון ל-2021, על פי נתוני הלמ"ס, כ-96.8% מהתושבים בדלית אל כרמל הם דרוזים, כ-2.7% מהתושבים הם ערבים-מוסלמים ומספר יהודים אשר מתגוררים בכפר. אתרי הנצחה דרוזיים ומוזיאונים מקאם אבו אבראהים, מתחם מקודש לאחד מנביאי הדת הדרוזית בית המורשת הדרוזית על-שם השייח' יוסף נסראלדין, ובו מוזיאון בית אוליפנט: נבנה בשנת 1884 לשמש כבית הקיץ של הסופר הבריטי לורנס אוליפנט. מסופר כי התגורר בו גם מזכירו של אוליפנט, נפתלי הרץ אימבר. בשנת 1981 הפך, ביוזמת חבר הכנסת מטעם הליכוד, אמל נסראלדין, לבית יד לבנים הדרוזים, ונערך בו מדי שנה גם טקס זיכרון לחללי מערכות ישראל הדרוזים. המבנה משמש בין השאר גם לאירועי תרבות ולציון מועדים וחגים דרוזיים. הבית הצבעוני: בית מגורים צבעוני של האמן סאם חלבי ומושך עשרות אלפי תיירים בשנה. תרבות ואומנות בדאלית אל כרמל מתקיימת ״סצנת״ תרבות ואומנות מפותחת שכוללת, בין השאר, מוזיאונים וגלריות, אמנות רחוב, סיורים ומרכזים למורשת ותרבות הדרוזים. בין הבולטים שבהם אפשר לציין את בית הצבעים של האמן סאם חלבי, אמן בן המקום שהפך את ביתו לגלריה צבעונית ומוקד משיכה, את קיר הגרפיטי ליד אצטדיון הכדורגל, וכן יצירות אמנות רחוב שפזורות במקומות שונים ברחבי הכפר. גלריה קישורים חיצוניים אתר האינטרנט הרשמי של דאלית אל-כרמל דאלית אל-כרמל, ברשת החברתית פייסבוק דלית אל-כרמל (ישראל), דף שער בספרייה הלאומית פרופיל דאלית אל-כרמל נכון לשנת 2023 באתר הלמ"ס דליית אל-כרמל, באתר משרד התיירות דאלית אל-כרמל, ברשת החברתית פייסבוק מידע על אתר דאלית אל-כרמל, בארכיון המנדטורי באתר רשות העתיקות רותם בר נתן, טיול בעוספיא ובדליית אל כרמל מגלה איים ירוקים של שלווה, באתר הארץ, 7 ביוני 2021 רינה רוזנברג קנדל, המלחמה הזיקה לדלית אל-כרמל יותר מהקורונה: "חושדים בכל מי שדובר ערבית", באתר TheMarker‏, 20 ביוני 2021 ענת ג'ורג'י, בתים מטופחים, מכוניות חדשות - ושני חוקים שהשפילו כאן את כולם: מה קורה ביישוב הדרוזי הגדול בארץ - דלית אל־כרמל?, באתר TheMarker‏, 1 בדצמבר 2023 אלחו סנצ'ס, דליית אל כרמל וראשית ההתיישבות הדרוזית על הכרמל, בפודקאסט "ארץ עתיקה", 2 בספטמבר 2021 (אורך הפרק: 23:01) אבשלום קור, באופן מילולי: דאליית אל כרמל מארחת באהבה, גלי צה"ל, 19 בפברואר 2025 הערות שוליים